Յ. Բագրատունի նշեց, որ ՀՅԴ Լիբանանի Կեդրոնական կոմիտէի ընտրական մեքենան արդէն իսկ կը գործէ: «Այսօր ան նոր զարգացում կը ստանայ, երբ երկար ջանքերէ ետք կարելի եղաւ ապահովել որոշում, որուն հիման վրայ ընտրութիւններուն պիտի մասնակցին նաեւ արտերկրի լիբանանցիները: Այդ որոշումը կայացնելու ջանքերուն մասնակից եղանք նաեւ մենք: Ի վերջոյ բոլոր լիբանանցիները այս երկրի կապուած են եւ իրենց ըսելիքը պիտի ունենան այս երկրի ապագային մասին: Իսկ չորս տարի ետք պիտի ունենանք արտերկրի լիբանանցիները ներկայացնող վեց երեսփոխաններ: Հետեւաբար այսօր առաջին առիթն է լիբանանցիներուն, որ անոնք քուէարկեն իրենց բնակած վայրերուն մէջ», յայտնեց երեսփոխան Բագրատունի` ակնարկելով ՀՅԴ Լիբանանի Կեդրոնական կոմիտէի կողմէ հրապարակուած կոչին: